LIETUVOS RESPUBLIKOS VALSTYBINĖS MAISTO IR VETERINARIJOS TARNYBOS DIREKTORIUS

Į S A K Y M A S

DĖL KIAULIŲ UŽKREČIAMŲJŲ LIGŲ KONTROLĖS

2003 m. sausio 7 d. Nr. B1-13

Vilnius

Vadovaudamasis Lietuvos Respublikos veterinarijos įstatymu (Žin., 1992, Nr. 2-15), siekdamas sustiprinti kiaulių užkrečiamųjų ligų kontrolės priemonių įgyvendinimą,

tvirtinu pridedamas:

1. Kiaulių užkrečiamųjų ligų kontrolės programą.

2. Pažymos apie kiaulių bandos sveikatos statusą formą.

Direktorius	Kazimieras Lukauskas

______________

PATVIRTINTA

Valstybinės maisto ir veterinarijos tarnybos

direktoriaus 2003 m. sausio 7 d. įsakymu

Nr. B1-13

KIAULIŲ UŽKREČIAMŲJŲ LIGŲ KONTROLĖS PROGRAMA

Kiaulių užkrečiamųjų ligų kontrolės programa (toliau – Programa) parengta pagal Lietuvos Respublikos veterinarijos įstatymo (Žin., 1992, Nr. 2-15), Europos Sąjungos teisės aktų ir Tarptautinio epizootijų biuro reikalavimus.

I. BENDROSIOS NUOSTATOS

1. Programos tikslas – nustatyti kiaulių užkrečiamųjų ligų priežiūros ir kontrolės reikalavimus atsižvelgiant į epizootinę užkrečiamųjų ligų situaciją, rizikos veiksnių analizę, prevencijos priemones ir kiaulių bandų sveikatos būklę.

2. Programoje nurodytas priemones planuoja ir vykdo apskričių, miestų ir rajonų valstybinės maisto ir veterinarijos tarnybos (toliau – tarnybos), kurios analizuoja tyrimų rezultatus ir juos nustatyta tvarka perduoda Valstybinės maisto ir veterinarijos tarnybos (toliau – VMVT) Gyvūnų sveikatingumo skyriui.

3. Tarnybos pasirašo sutartis su privačiais veterinarijos gydytojais Programoje nurodytiems darbams atlikti.

4. Privatūs veterinarijos gydytojai privalo reguliariai informuoti tarnybas apie atliktus darbus, tyrimus ir jų rezultatus, pateikti finansinę ataskaitą, kurioje turi būti nurodytos atliktos veterinarinės paslaugos, su darbu susijusios išlaidos, taip pat, jei reikia, pateikti sąskaitų faktūrų kopijas.

5. Privatūs veterinarijos gydytojai privalo informuoti 7 punkte nurodytus subjektus ir asmenis apie privalomus atlikti veterinarinius darbus, nurodytus Programoje.

6. Programoje nurodytų darbų vykdymą kontroliuoja ir koordinuoja VMVT Gyvūnų sveikatingumo skyrius ir tarnybos.

7. Programos nuostatos taikomos ūkiams, žemės ūkio ar kitos paskirties įmonėms, fiziniams ir juridiniams asmenims, kurie laiko, prižiūri, veisia ar peni kiaules.

8. Juridinių ir fizinių asmenų ginčai sprendžiami Lietuvos Respublikos įstatymų nustatyta tvarka.

II. UŽKREČIAMŲJŲ LIGŲ PRIEŽIŪRA

9. Turi būti atliekama kiaulių užkrečiamųjų ligų priežiūra (1 ir 2 priedai):

9.1. snukio ir nagų ligos – kiaulėms;

9.2. kiaulių vezikulinės ligos – kiaulėms;

9.3. klasikinio kiaulių maro – kiaulėms ir šernams.

10. Tyrimui imami atsitiktiniai įvairios kategorijos kiaulių, laikomų spermos surinkimo centruose, veislinėse ir prekinėse bandose, kuriose yra daugiau kaip 1000 kiaulių, ir sumedžiotų šernų mėginiai. Kiaulių kraujo mėginiai gali būti imami skerdykloje. Mėginių skaičius nustatomas atsižvelgus į galimą ligos paplitimą ir siekiamą rezultatų patikimumą (3 priedas). Tyrimai atliekami pagal Tarptautinio epizootijų biuro Gyvūnų diagnozavimo ir vakcinacijos standartų vadovo paskutiniame leidime nurodytus metodus (4 priedas).

11. Nustačius 9 punkte nurodytas kiaulių užkrečiamąsias ligas, taikomos neatidėliotinos užkrečiamųjų ligų kontrolės priemonės pagal VMVT patvirtintus užkrečiamųjų ligų kontrolės reikalavimus ir užkrečiamųjų ligų neatidėliotinų priemonių planus.

III. UŽKREČIAMŲJŲ LIGŲ PRIEŽIŪRA, STEBĖSENA, KONTROLĖ IR LIKVIDAVIMAS

12. Turi būti atliekama šių kiaulių užkrečiamųjų ligų priežiūra, stebėsena, kontrolė ir likvidavimas (2 priedas):

12.1. Aujeskio ligos;

12.2. leptospirozės;

12.3. kiaulių bruceliozės (Brucella abortus, Brucella suis);

12.4. užkrečiamojo gastroenterito;

12.5. enterovirusinio encefalomielito;

12.6. kiaulių reprodukcinio ir respiratorinio sindromo;

12.7. kiaulių parvovirusinės infekcijos;

12.8. kiaulių mikoplazmozės.

13. Skerdyklose kiaulės turi būti tiriamos dėl:

13.1. juodligės;

13.2. echinokokozės/hidatozės;

13.3. trichineliozės;

13.4. kiaulių cisticerkozės;

13.5. atrofinio rinito;

13.6. tuberkuliozės;

13.7. salmoneliozės;

13.8. listeriozės;

13.9. kampilobakteriozės.

14. Kiaulių užkrečiamosios ligos, kurių neprivaloma registruoti, tačiau jas būtina kontroliuoti dėl galimų ekonominių nuostolių:

14.1. Gleserio liga;

14.2. kiaulių aktinobaciliozė;

14.3. proliferacinė enteropatija;

14.4. kiaulių dizenterija;

14.5. kiaulių gripas;

14.6. koronavirusinė infekcija;

14.7. cirkovirusinė infekcija;

14.8. streptokokozė.

15. Visos kiaulės turi būti tiriamos kliniškai dėl užkrečiamųjų ligų.

16. Aujeskio liga tiriama vieną kartą per metus kiaulėms kiaulių bandoje, kurioje laikoma daugiau kaip 1000 kiaulių (mėginių skaičius nustatomas pagal 3 priedą), ir kiekvienoje kiaulių bandoje, kurioje kiaulės ir/arba kuiliai ar jų reprodukcinė medžiaga naudojami kitų bandų reprodukcijai ar eksportui: tiriamų kiaulių skaičius turi būti pakankamas, kad būtų galima nustatyti 2 % ligos paplitimą 95 % patikimumu kiaulėms, skirtoms produkcijai, ir 0,1 % ligos paplitimą 95 % patikimumu kiaulėms, skirtoms veislei.

17. Leptospirozė tiriama visoms kiaulėms ir/arba kuiliams, kurie atrenkami kitų bandų reprodukcijai arba eksportui.

18. 12.3–12.5 punktuose nurodytos ligos tiriamos visoms kiaulėms ir/arba kuiliams, kurie atrenkami kitų bandų reprodukcijai arba eksportui, ir kiaulėms, kurioms buvo įtarta arba buvo nustatyta liga pagal paskutinių metų tyrimo duomenis.

19. 12.6–12.8 punktuose nurodytos ligos tiriamos spermos surinkimo centruose, veislinėse bandose, veislininkystės įmonėse ir prekinėse kiaulių bandose, jeigu kiaulaitės ir/arba kuiliukai ir jų reprodukcinė medžiaga naudojami kiaulių bandų, neapimtų šių ligų, reprodukcijai ir eksportui.

20. Kiaulių zoonozės turi būti tiriamos pagal VMVT patvirtintą kiaulių zoonozių kontrolės programą.

21. Nustačius 12.1, 12.3–12.5 punktuose nurodytas ligas, VMVT, atsižvelgdama į užkrečiamųjų ligų kontrolės reikalavimus, parengia kontrolės ir likvidavimo programą, kurią privalo vykdyti 7 punkte nurodyti fiziniai ir juridiniai asmenys.

22. Nustačius 12.2, 12.6–12.8 punktuose nurodytas ligas, VMVT fizinių ir juridinių asmenų, nurodytų 7 punkte, prašymu parengia užkrečiamųjų ligų kontrolės ir likvidavimo programą.

23. Nustačius 13.1–13.9 punktuose nurodytas ligas, taikomos VMVT patvirtintos užkrečiamųjų ligų kontrolės ir likvidavimo priemonės.

24. Tyrimai atliekami pagal Tarptautinio epizootijų biuro Gyvūnų diagnozavimo ir vakcinacijos standartų vadovo paskutinio leidimo reikalavimus (4 priedas).

25. Tarnyba kiaulių bandoms išduoda VMVT patvirtintos formos Pažymą apie kiaulių bandos sveikatos statusą, kuri galioja vienerius metus. Pasikeitus kiaulių bandos sveikatos statusui išduodama nauja Pažyma.

______________

Kiaulių užkrečiamųjų ligų kontrolės

programos

1 priedas

KIAULIŲ PAVOJINGŲ UŽKREČIAMŲJŲ LIGŲ PRIEŽIŪROS IŠLAIDOS LIETUVOS RESPUBLIKOJE

Ligos pavadinimas	Tyrimo metodas	Tyrimo kaina, Lt	Tiriamų mėginių skaičius	Tyrimo kaina iš viso, Lt
Snukio ir nagų liga kiaulėms	IFA	23	*600	13800
Klasikinis kiaulių maras kiaulėms	IFA	15	*600	9000
Klasikinis kiaulių maras šernams	IFA	15	**2640	39600
Kiaulių vezikulinė liga	IFA	13	*600	7800
Iš viso:	70200

* – skaičiuojant 60 mėginių vienai apskričiai, išskyrus kuilius, laikomus veislininkystės įmonėse ar spermos surinkimo centruose.

** – skaičiuojant 60 mėginių vienam rajonui.

______________

Kiaulių užkrečiamųjų ligų kontrolės

programos

2 priedas

KIAULIŲ PRIVALOMAI REGISTRUOJAMŲ UŽKREČIAMŲJŲ LIGŲ PRIEŽIŪROS IR STEBĖSENOS IŠLAIDOS VIENAME KIAULIŲ ŪKYJE (LAIKYMO VIETOJE)

Ligos pavadinimas	Tyrimo metodas	Tyrimo kaina, Lt	Tiriamų mėginių skaičius	Tyrimo kaina iš viso, Lt
Snukio ir nagų liga	IFA	23	6*60	5*1380
Klasikinis kiaulių maras	IFA	15	6*60	5*900
Kiaulių vezikulinė liga	IFA	13	6*60	5*780
Aujeskio liga prekinėje bandoje	IFA	11	6*150	1300
Aujeskio liga veislinėje bandoje	IFA	11	4*	4*11
Aujeskio liga spermos surinkimo centre	IFA	11	4*Visiems	4*11
Leptospirozė prekinėje ir veislinėje bandose	MAT	8	6*60	480
Leptospirozė spermos surinkimo centre	MAT	8	4*Visiems	4*8
Kiaulių bruceliozė (Brucella abortus) prekinėje ir veislinėje bandose	BBAT	2	6*60	120
Kiaulių bruceliozė (Brucella abortus) spermos surinkimo centre	BBAT	2	4*Visiems	4*2
Kiaulių bruceliozė (Brucella suis) prekinėje ir veislinėje bandose	BBAT	2	6*60	120
Kiaulių bruceliozė (Brucella suis) spermos surinkimo centre	BBAT	2	4*Visiems	4*2
Užkrečiamasis gastroenteritas prekinėje ir veislinėje bandose	IFA	11	6*60	660
Užkrečiamasis gastroenteritas spermos surinkimo centre	IFA	11	4*Visiems	4*11
Enterovirusinis encefalomielitas prekinėje ir veislinėje bandose	IFA	15	6*60	900
Enterovirusinis encefalomielitas spermos surinkimo centre	IFA	15	4*Visiems	4*15
Kiaulių reprodukcinis ir respiratorinis sindromas prekinėje ir veislinėje bandose	IFA	18	6*60	1080
Kiaulių reprodukcinis ir respiratorinis sindromas spermos surinkimo centre	IFA	18	4*Visiems	4*18
Kiaulių parvovirusinė infekcija prekinėje ir veislinėje bandose	IFA	11	6*60	660
Kiaulių parvovirusinė infekcija spermos surinkimo centre	IFA	11	4*Visiems	4*11
Mikoplazmozė prekinėje ir veislinėje bandose	IFA	13	6*60	780
Mikoplazmozė spermos surinkimo centre	IFA	13	4*Visiems	4*13
Tuberkuliozė spermos surinkimo centre	AT	4	4*Visiems	4*4
Juodligė	SI	*
Echinokokozė/hidatozė	PE	*
Kiaulių cisticerkozė	PE	*
Atrofinis rinitas	KT	*
Salmoneliozė	SI	2*
Listeriozė	SI	2*
Kampilobakteriozė	SI	2*
Tuberkuliozė	AT	*
Pasiutligė	VN, IF	3*
Iš viso prekinėje bandoje, išskyrus 5*	6100
Iš viso prekinėje bandoje, įskaitant 5*	9160
Iš viso veislinėje bandoje vienam gyvuliui	146
Iš viso spermos surinkimo centre vienam gyvuliui	146

1* – atliekamas poskerdiminis patikrinimas skerdykloje.

2* – tiriamos pagal VMVT patvirtintas ligų kontrolės programas.

3* – tiriama įtarimo atveju.

4* – priklauso nuo gyvulių, kurie laikomi veislinėse bandose arba spermos surinkimo centruose, skaičiaus.

5* – kai tyrimai atliekami ūkyje. Spermos surinkimo centruose turi būti tiriami visi gyvuliai.

6* – tiriamas mėginių skaičius pagal bandoje laikomų kiaulių skaičių (3 priedas).

______________

Kiaulių užkrečiamųjų ligų

kontrolės programos

3 priedas

MĖGINIŲ, REIKALINGŲ TYRIMUI ATLIKTI, SKAIČIAUS NUSTATYMO LENTELĖ

Gyvūnų skaičius (N)	Paplitimas

50 %	40 %	30 %	25 %	20 %	15 %	10 %	5%	2 %	1 %	0,5 %	0,1%
10 20 30 40 50 60 70 80 90 100 120 140 160 180 200 250 300 350 400 450 500 600 700 800 900 1000 1200 1400 1600 1800 2000 3000 4000 5000 6000 7000 8000 9000 10000 ∞	4 4 4 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5 5	5 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6 6	6 7 8 8 8 8 8 8 8 9 9 9 9 9 9 9 9 9 9 9 9 9 9 9 9 9 9 9 9 9 9 9 9 9 9 9 9 9 9 9	7 9 9 10 10 10 10 10 10 10 10 11 11 11 11 11 11 11 11 11 11 11 11 11 11 11 11 11 11 11 11 11 11 11 11 11 11 11 11 11	8 10 11 12 12 12 13 13 13 13 13 13 13 13 13 14 14 14 14 14 14 14 14 14 14 14 14 14 14 14 14 14 14 14 14 14 14 14 14 14	10 12 14 15 16 16 17 17 17 17 18 18 18 18 18 18 18 18 19 19 19 19 19 19 19 19 19 19 19 19 19 19 19 19 19 19 19 19 19 19	10 16 19 21 22 23 24 24 25 25 26 26 27 27 27 27 28 28 28 28 28 28 28 28 28 29 29 29 29 29 29 29 29 29 29 29 29 29 29 29	10 19 26 31 35 38 40 42 43 45 47 48 49 50 51 53 54 54 55 55 56 56 57 57 57 57 57 58 58 58 58 58 58 59 59 59 59 59 59 59	10 20 30 40 48 55 62 68 73 78 86 92 97 101 105 112 117 121 124 127 129 132 134 136 137 138 140 141 142 143 143 145 146 147 147 147 147 148 148 149	10 20 30 40 50 60 70 79 87 96 111 124 136 146 155 175 189 201 211 218 225 235 243 249 254 258 264 269 272 275 277 284 286 290 291 292 293 294 294 299	10 20 30 40 50 60 70 80 90 100 120 139 157 174 190 228 260 287 311 331 349 379 402 421 437 450 471 487 499 509 517 542 556 564 569 573 576 579 581 598	10 20 30 40 50 60 70 80 90 100 120 140 160 180 200 250 300 350 400 450 500 597 691 782 868 950 1102 1236 1354 1459 1553 1895 2108 2253 2358 2437 2498 2548 2588 2995

______________

Kiaulių užkrečiamųjų ligų kontrolės

programos

4 priedas

KIAULIŲ UŽKREČIAMŲJŲ LIGŲ TYRIMO METODAI

Ligos pavadinimas	Pagrindiniai tyrimo metodai	Alternatyvūs tyrimo metodai
Snukio ir nagų liga	IFA, VN	KS
Kiaulių vezikulinė liga	VN	IFA
Klasikinis kiaulių maras	IFA, NIFA, FAVN	-
Aujeskio liga	IFA, VN	-
Leptospirozė	-	MAT
Bruceliozė	IFA	BBAT
Užkrečiamasis gastroenteritas	-	VN, IFA
Enterovirusinis encefalomielitas	-	VN, IFA
Kiaulių reprodukcinis ir respiratorinis sindromas	-	IFA, IF
Kiaulių parvovirusinė infekcija	-	IFA
Kiaulių mikoplazmozė	-	IFA, SI
Juodligė	SI	-
Echinokokozė/hidatozė	SI	-
Trichineliozė	SI	IFA
Kiaulių cisticerkozė	SI	-
Atrofinis rinitas	KT, PP, IFA	-
Tuberkuliozė	AT	-
Salmoneliozė	SI	-
Listeriozė	SI	-
Kampilobakteriozė	SI	-
Pasiutligė	VN, IF	-

Santrumpos:

BBAT – buferizuoto bruceliozės antigeno tyrimas

FAVN– virusų neutralizacija fluorescuojančiais antikūnais

IFA – imunofermentinės analizės metodas

KS – komplemento sujungimo reakcija

KT – klinikinis tyrimas

MAT – mikroskopinės agliutinacijos testas

NIFA – neutralizuojančios IFA metodas

PP – poskerdiminis patikrinimas

SI – sukėlėjo identifikacija

VN – virusų neutralizacijos reakcija

AT – alerginis tyrimas

IF – imunofluorescencijos reakcija

______________

Forma patvirtinta Valstybinės maisto ir

veterinarijos tarnybos direktoriaus 2003 m.

sausio 7 d. įsakymu Nr. B1-13

___________________ VALSTYBINĖ MAISTO IR VETERINARIJOS TARNYBA

PAŽYMA APIE KIAULIŲ BANDOS SVEIKATOS STATUSĄ

___________ Nr. ___________

(data)

Išduota:

(kiaulių bandos laikymo vietos adresas, unikalus registracijos numeris)

Kiaulių bandos kategorija:

(nurodyti bandos kategoriją: veislinė, prekinė ar spermos surinkimo centras)

Kiaulių bandos statusas dėl privalomai registruojamų užkrečiamųjų ligų

Snukio ir nagų liga:	neapimta □	apimta □	nenustatyta □
Klasikinis kiaulių maras:	neapimta □	apimta □	nenustatyta □
Kiaulių vezikulinė liga:	neapimta □	apimta □	nenustatyta □
Aujeskio liga:	neapimta □	apimta □	nenustatyta □
Leptospirozė:	neapimta □	apimta □	nenustatyta □
Kiaulių bruceliozė (Brucella abortus):	neapimta □	apimta □	nenustatyta □
Kiaulių bruceliozė (Brucella suis):	neapimta □	apimta □	nenustatyta □
Užkrečiamasis gastroenteritas:	neapimta □	apimta □	nenustatyta □
Enterovirusinis encefalomielitas:	neapimta □	apimta □	nenustatyta □
Kiaulių reprodukcinis ir respiratorinis sindromas:	neapimta □	apimta □	nenustatyta □
Kiaulių parvovirusinė infekcija:	neapimta □	apimta □	nenustatyta □
Mikoplazmozė:	neapimta □	apimta □	nenustatyta □
Galvijų tuberkuliozė:	neapimta □	apimta □	nenustatyta □
Gleserio liga:	neapimta □	apimta □	nenustatyta □
Kiaulių aktinobaciliozė:	neapimta □	apimta □	nenustatyta □
Proliferacinė enteropatija:	neapimta □	apimta □	nenustatyta □
Kiaulių dizenterija:	neapimta □	apimta □	nenustatyta □
Kiaulių gripas:	neapimta □	apimta □	nenustatyta □
Koronavirusinė infekcija:	neapimta □	apimta □	nenustatyta □
Cirkovirusinė infekcija:	neapimta □	apimta □	nenustatyta □
Streptokokozė:	neapimta □	apimta □	nenustatyta □

Viršininkas

(vardas, pavardė)	(parašas)

A. V.

______________